Ehdotus: neuvoston päätös Kroatian tasavallan osallistumista Euroopan huumausaineiden ja niiden väärinkäytön seurantakeskuksen toimintaan koskevan Kroatian tasavallan ja Euroopan unionin välisen sopimuksen tekemisestä /* KOM/2010/0021 lopull. - NLE 2010/0011 */





[pic] | EUROOPAN KOMISSIO | Bryssel 3.2.2010 KOM(2010)21 lopullinen 2010/0011 (NLE) Ehdotus: NEUVOSTON PÄÄTÖS Kroatian tasavallan osallistumista Euroopan huumausaineiden ja niiden väärinkäytön seurantakeskuksen toimintaan koskevan Kroatian tasavallan ja Euroopan unionin välisen sopimuksen tekemisestä PERUSTELUT - Euroopan huumausaineiden ja niiden väärinkäytön seurantakeskuksen (EMCDDA) toimintaan voivat osallistua kaikki kolmannet maat, jotka unionin ja jäsenvaltioiden tavoin pitävät seurantakeskuksen tavoitteita ja työtä tärkeänä Euroopan parlamentin ja neuvoston asetuksen (EY) N:o 1920/2006 (uudelleenlaadittu toisinto) 21 artiklan mukaisesti. - Kroatian tasavalta jätti hakemuksen EMCDDA:n toimintaan osallistumisesta vuonna 2005. Neuvoston 11. heinäkuuta 2006 antamien neuvotteluohjeiden perusteella neuvottelut saatiin Kroatian tasavallan kanssa menestyksekkäästi päätökseen heinäkuussa 2009, jolloin sopimus parafoitiin. Sopimusta muutettiin sen jälkeen, jotta voitaisiin ottaa huomioon Euroopan unionin toiminnasta tehdyn sopimuksen voimaantulo, ja molemmat osapuolet parafoivat sen 22. joulukuuta 2009. - Sopimusluonnoksen sisältö voidaan tiivistää seuraavasti: Kroatian tasavalta osallistuu seurantakeskuksen työohjelmaan ja täyttää Euroopan parlamentin ja neuvoston asetuksessa (EY) N:o 1920/2006 (uudelleenlaadittu toisinto) vahvistetut velvoitteet. Kroatian tasavalta liittyy huumausaineita ja niiden väärinkäyttöä koskevaan eurooppalaiseen tietoverkkoon (REITOX), ja se jakaa tietonsa EMCDDA:n kanssa unionin tietosuojavaatimusten ja kansallisen lainsäädännön mukaisesti. Kroatian tasavalta osallistuu unionin toiminnan rahoittamiseen kattaakseen osallistumisestaan aiheutuvat kustannukset. Lisäksi se osallistuu seurantakeskuksen hallintoneuvoston toimintaan ilman äänioikeutta siihen asti kun siitä tulee Euroopan unionin jäsen. EMCDDA kohtelee Kroatian tasavaltaa samalla tavalla kuin nykyisiä jäsenvaltioita soveltamalla tasavertaista kohtelua, kun on kyse maiden liittymisestä huumausaineita ja niiden väärinkäyttöä koskevaan eurooppalaiseen tietoverkkoon (REITOX) ja henkilöstön palvelukseenotosta. - Sopimus laaditaan määräämättömäksi ajaksi, ja se on voimassa siihen asti, kun Kroatian tasavallasta tulee Euroopan unionin jäsen. - Euroopan unionin toiminnasta tehdyn sopimuksen 218 artiklan 6 kohdan a alakohdan v alakohdassa määrätään, että kun kyse on sopimuksista aloilla, joilla sovelletaan tavallista lainsäätämisjärjestystä, neuvosto tekee päätöksen sopimuksen tekemisestä Euroopan parlamentin hyväksynnän saatuaan. - Tämän vuoksi komissio suosittelee neuvostolle, että se Euroopan parlamentin hyväksynnän saatuaan hyväksyy päätöksen Kroatian tasavallan osallistumista Euroopan huumausaineiden ja niiden väärinkäytön seurantakeskuksen toimintaan koskevan Euroopan unionin ja Kroatian tasavallan välisen sopimuksen tekemisestä. 2010/0011 (NLE) Ehdotus: NEUVOSTON PÄÄTÖS Kroatian tasavallan osallistumista Euroopan huumausaineiden ja niiden väärinkäytön seurantakeskuksen toimintaan koskevan Kroatian tasavallan ja Euroopan unionin välisen sopimuksen tekemisestä EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen ja erityisesti sen 168 artiklan 5 kohdan yhdessä 218 artiklan 6 kohdan a alakohdan v alakohdan kanssa, ottaa huomioon komission ehdotuksen, ottaa huomioon Euroopan parlamentin hyväksynnän, sekä katsoo seuraavaa: 1. Euroopan huumausaineiden ja niiden väärinkäytön seurantakeskuksesta 12 päivänä joulukuuta 2006 annetun Euroopan parlamentin ja neuvoston asetuksen (EY) N:o 1920/2006 (uudelleenlaadittu toisinto)[1] 21 artiklassa säädetään, että kolmannet maat, jotka unionin ja jäsenvaltioiden tavoin pitävät seurantakeskuksen tavoitteita ja työtä tärkeänä, voivat osallistua seurantakeskuksen toimintaan. 2. Euroopan unionin ja Kroatian tasavallan välinen sopimus Kroatian tasavallan osallistumisesta Euroopan huumausaineiden ja niiden väärinkäytön seurantakeskuksen toimintaan allekirjoitettiin Euroopan unionin puolesta (…) sillä varauksella, että sopimus lopullisesti tehdään myöhemmin. 3. Kyseinen sopimus olisi tehtävä, ON HYVÄKSYNYT TÄMÄN PÄÄTÖKSEN: 1 artikla Tehdään Euroopan unionin ja Kroatian tasavallan välinen sopimus Kroatian tasavallan osallistumisesta Euroopan huumausaineiden ja niiden väärinkäytön seurantakeskuksen toimintaan. Tehtävän sopimuksen teksti on tämän päätöksen liitteenä. 2 artikla Neuvoston puheenjohtaja nimeää henkilön, jolla on valtuudet vaihtaa Euroopan unionin puolesta sopimuksen 10 artiklassa tarkoitetut hyväksymiskirjat osoitukseksi siitä, että Euroopan unioni suostuu sitoutumaan sopimukseen. 3 artikla Tämä päätös tulee voimaan päivänä, jona se annetaan. Se julkaistaan Euroopan unionin virallisessa lehdessä . Sopimuksen voimaantulopäivä julkaistaan Euroopan unionin virallisessa lehdessä . Tehty Brysselissä […] päivänä […]kuuta […]. Neuvoston puolesta [Puheenjohtaja] LIITE SOPIMUS Kroatian tasavallan ja Euroopan unionin välillä Kroatian tasavallan osallistumisesta Euroopan huumausaineiden ja niiden väärinkäytön seurantakeskuksen toimintaan KROATIAN TASAVALTA ja EUROOPAN UNIONI (jäljempänä ’unioni’), jotka palauttavat mieleen, että Thessalonikissa vuonna 2003 kokoontuneen Eurooppa-neuvoston tavoitteena oli lujittaa edelleen Euroopan unionin ja Länsi-Balkanin erityissuhteita laajentumiskokemuksiin pohjautuen, ottavat huomioon Euroopan parlamentin ja neuvoston asetuksen (EY) N:o 1920/2006[2], jäljempänä ’asetus’, Euroopan huumausaineiden ja niiden väärinkäytön seurantakeskuksesta, jäljempänä ’seurantakeskus’, katsovat, että asetuksen 21 artiklassa säädetään, että kolmannet maat, jotka unionin ja jäsenvaltioiden tavoin pitävät seurantakeskuksen tavoitteita ja työtä tärkeänä, voivat osallistua seurantakeskuksen toimintaan, katsovat, että Kroatian tasavalta pitää tärkeinä asetuksessa mainittuja seurantakeskuksen tavoitteita ja päämääriä, koska Kroatian tasavallan perimmäisenä tavoitteena on tulla Euroopan unionin jäseneksi, katsovat, että Kroatian tasavalta hyväksyy seurantakeskuksen tehtävänkuvauksen, sen työmenetelmät ja painopistealueet sellaisina kuin ne kuvataan asetuksessa, katsovat, että Kroatian tasavallassa on olemassa laitos, joka voidaan liittää huumausaineita ja niiden väärinkäyttöä koskevaan eurooppalaiseen tietoverkkoon, OVAT SOPINEET SEURAAVAA: 1 artikla Kroatian tasavalta osallistuu seurantakeskuksen toimintaan täysimääräisesti tässä sopimuksessa vahvistetuin ehdoin. 2 artikla Huumausaineita ja niiden väärinkäyttöä koskeva eurooppalainen tietoverkko (REITOX) 4. Kroatian tasavalta liittyy huumausaineita ja niiden väärinkäyttöä koskevaan eurooppalaiseen tietoverkkoon (REITOX). 5. Kroatian tasavalta ilmoittaa seurantakeskukselle viimeistään 28 päivän kuluttua tämän sopimuksen voimaantulosta tiedot kansallisen tietoverkkonsa tärkeimmistä osista, muun muassa kansallisesta seurantakeskuksesta, ja nimeää mahdolliset muut erityiskeskukset, jotka voivat olla hyödyksi seurantakeskuksen toiminnalle. 3 artikla Hallintoneuvosto Seurantakeskuksen hallintoneuvosto kutsuu Kroatian tasavallan edustajan osallistumaan kokouksiinsa. Edustaja osallistuu kokousten työskentelyyn täysimääräisesti ilman äänioikeutta. Hallintoneuvosto voi poikkeustapauksissa kutsua koolle ainoastaan jäsenvaltioiden ja Euroopan komission edustajat käsittelemään kysymyksiä, jotka koskettavat erityisesti unionia ja sen jäsenvaltioita. Hallintoneuvosto laatii yhdessä Kroatian tasavallan edustajien kanssa yksityiskohtaiset säännöt, jotka säätelevät Kroatian tasavallan osallistumista seurantakeskuksen toimintaan. 4 artikla Talousarvio Kroatian tasavalta rahoittaa 1 artiklassa tarkoitettua seurantakeskuksen toimintaa tämän sopimuksen liitteessä vahvistettujen määräysten mukaisesti; liite on tämän sopimuksen erottamaton osa. 5 artikla Tietojen suojaaminen ja luottamuksellisuus 6. Jos seurantakeskus toimittaa tämän sopimuksen nojalla unionin ja Kroatian lainsäädännön mukaisesti Kroatian viranomaisille tietoja, kyseisiä tietoja voidaan käyttää ainoastaan ilmoitettuun tarkoitukseen ja sen yksikön määräämin edellytyksin, joka ne toimittaa. Tällaisiin tietoihin ei saa sisällyttää henkilötietoja. 7. Seurantakeskuksen Kroatian viranomaisille toimittamat, huumausaineita ja niiden väärinkäyttöä koskevat tiedot voidaan julkistaa, jos noudatetaan unionin ja Kroatian määräyksiä tietojen levittämisestä ja luottamuksellisuudesta. Henkilötietoja ei saa julkistaa eikä saattaa yleisön saataville. 8. Kroatian tasavallasta nimetyt erityiskeskukset eivät ole velvollisia toimittamaan kansallisessa lainsäädännössä luottamuksellisiksi luokiteltuja tietoja. 9. Asetuksen 6 artiklassa annetut säännöt velvoittavat seurantakeskusta sen Kroatian viranomaisilta saamien tietojen suhteen. 6 artikla Oikeudellinen asema Virastolla on Kroatian tasavallassa yhtäläinen oikeuskelpoisuus kuin mikä maan lainsäädännössä taataan oikeussubjekteille. 7 artikla Vastuu Seurantakeskuksen vastuu määräytyy asetuksen 19 artiklassa annettujen sääntöjen mukaan. 8 artikla Erioikeudet Jotta virasto ja sen henkilöstö voisivat hoitaa tehtävänsä, Kroatian tasavalta myöntää samat erioikeudet ja vapaudet, joista määrätään Euroopan yhteisöjen erioikeuksista ja vapauksista tehdyn pöytäkirjan[3] 1–4 artiklassa, 6 ja 7 artiklassa, 11–14 artiklassa sekä 16, 18 ja 19 artiklassa. 9 artikla Henkilöstösäännöt Euroopan yhteisöjen muuhun henkilöstöön sovellettavien palvelussuhteen ehtojen 12 artiklan 2 kohdan a alakohdan mukaisesti seurantakeskuksen johtaja voi tehdä työsopimuksen sellaisten Kroatian kansalaisten kanssa, joilla on täydet kansalaisoikeudet. 10 artikla Voimaantulo Tämä sopimus tulee voimaan sitä päivää seuraavan toisen kuukauden ensimmäisenä päivänä, jona on saatu diplomaattinootilla viimeinen ilmoitus siitä, että sopimuspuolet ovat täyttäneet sopimuksen voimaantulon oikeudelliset edellytykset. 11 artikla Voimassaolo ja sen päättyminen 10. Tämä sopimus tehdään määräämättömäksi ajaksi. Se päättyy päivänä, jona Kroatian tasavalta liittyy Euroopan unioniin. 11. Kumpi tahansa sopimuspuoli voi irtisanoa tämän sopimuksen ilmoittamalla asiasta kirjallisesti toiselle sopimuspuolelle. Sopimuksen voimassaolo päättyy kuuden kuukauden kuluttua päivästä, jona kyseinen ilmoitus on vastaanotettu. Tehty […] […] päivänä […]kuuta [….] kahtena englanninkielisenä alkuperäiskappaleena. Kroatian tasavallan puolesta Euroopan unionin puolesta LIITE Kroatian tasavallan rahoitusosuus Euroopan huumausaineiden ja niiden väärinkäytön seurantakeskukselle 12. Rahoitusosuus, jonka Kroatian tasavalta maksaa Euroopan unionin talousarvioon Euroopan huumausaineiden ja niiden väärinkäytön seurantakeskuksen, jäljempänä ’seurantakeskus’, toimintaan osallistumisestaan, kasvaa asteittain neljän vuoden aikana, jona Kroatian tasavalta lisää vähitellen osallistumistaan kyseiseen toimintaan. Tarvittavat rahoitusosuudet ovat: 13. ensimmäisenä osallistumisvuotena 100 000 euroa 14. toisena osallistumisvuotena 150 000 euroa 15. kolmantena osallistumisvuotena 210 000 euroa 16. neljäntenä osallistumisvuotena 271 000 euroa Viidennestä osallistumisvuodesta alkaen Kroatian tasavallan seurantakeskukselle vuosittain maksama rahoitusosuus määräytyy neljännen osallistumisvuoden perusteella siten, että määrä kasvaa samassa suhteessa kuin unionin seurantakeskukselle osoittama tuki. Kroatian tasavalta voi osittain käyttää unionin apua rahoitusosuutensa maksamiseen seurantakeskukselle; tällöin unionin avun enimmäismäärä on 75 prosenttia ensimmäisenä osallistumisvuonna, 60 prosenttia toisena osallistumisvuonna ja sen jälkeen 50 prosenttia. Jollei erillisestä ohjelmasuunnittelusta muuta johdu, pyydetyt unionin varat siirretään Kroatian tasavallalle erillisellä rahoituspöytäkirjalla. Kroatian tasavalta vastaa itse rahoitusosuutensa loppuosasta. 17. Kroatian tasavallan rahoitusosuutta hallinnoidaan Euroopan unionin yleiseen talousarvioon sovellettavan varainhoitoasetuksen mukaisesti. Seurantakeskus maksaa Kroatian tasavallan edustajien ja asiantuntijoiden matka- ja oleskelukulut, jotka aiheutuvat osallistumisesta seurantakeskuksen toimintaan tai sen työohjelman täytäntöönpanoon liittyviin kokouksiin, samoin perustein ja samoja menettelyjä noudattaen kuin kulloinkin on voimassa Euroopan unionin jäsenvaltioiden osalta. 18. Kroatian tasavalta maksaa osallistumisensa ensimmäisenä kalenterivuotena rahoitusosuuden, joka lasketaan suhteellisesti osallistumisen alkamispäivästä kyseisen vuoden loppuun. Seuraavien vuosien rahoitusosuus on tämän sopimuksen mukainen. [1] EUVL L 376, 27.12.2006, s. 1. [2] EUVL L 376, 27.12.2006, s. 1. [3] Sopimukseen Euroopan yhteisöjen yhteisen neuvoston ja yhteisen komission perustamisesta liitetty pöytäkirja Euroopan yhteisöjen erioikeuksista ja vapauksista, EYVL L 152, 13.7.1967, s. 13.